CELEX: 62017CN0133
Language: mt
Date: 2017-03-14 00:00:00
Title: Kawża C-133/17: Talba għal deċiżjoni preliminari mressqa mill-Curtea de Apel Cluj (ir-Rumanija) fl-14 ta’ Marzu 2017 – Dănuț Podilă e altri vs Societatea Națională de Transport Feroviar de Călători “CFR Călători” SA București

26.6.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 202/9
            
         Talba għal deċiżjoni preliminari mressqa mill-Curtea de Apel Cluj (ir-Rumanija) fl-14 ta’ Marzu 2017 – Dănuț Podilă e altri vs Societatea Națională de Transport Feroviar de Călători “CFR Călători” SA București
   (Kawża C-133/17)
   (2017/C 202/14)
   Lingwa tal-kawża: ir-Rumen
   
      Qorti tar-rinviju
   
   Curtea de Apel Cluj
   
      Partijiet fil-kawża prinċipali
   
   
      Rikorrenti: Dănuț Podilă et
   
   
      Konvenuta: Societatea Națională de Transport Feroviar de Călători “CFR Călători” SA București
   
      Domandi preliminari
   
   
               1)
            
            
               L-Artikoli 114(3), 151 u 153 TFUE kif ukoll id-dispożizzjonijiet tad-Direttiva kwadra 89/391/KEE (1) u tad-direttivi individwali ulterjuri għandhom jiġu interpretati fis-sens li dawn jipprekludu lil Stat Membru tal-UE milli jistabbilixxi termini u proċeduri li jillimitaw l-aċċess għall-ġustizzja għall-finijiet tal-klassifikazzjoni tal-positijiet tax-xogħol bħala kkaratterizzati minn kundizzjonijiet partikolari jew speċjali, bil-konsegwenza li ma jiġux rikonoxxuti d-drittijiet tal-ħaddiema għas-sigurtà u għas-saħħa fuq ix-xogħol naxxenti mill-evalwazzjoni ta’ dawk il-kundizzjonijiet, b’mod konformi mad-dispożizzjonijiet nazzjonali deskritti fid-digriet tar-rinviju?
            
         
               2)
            
            
               L-Artikolu 9(a) tad-Direttiva 89/391/KEE jipprekludi leġizlazzjoni interna li ma tissanzjonax l-passività tal-persuna li tħaddem fil-rigward tal-kisba ta’ evalwazzjoni tar-riskji li jikkonċernaw is-sigurtà u s-saħħa fuq ix-xogħol?
            
         
      (1)  Direttiva tal-Kunsill, tat-12 ta’ Ġunju 1989, dwar l-introduzzjoni ta’ miżuri sabiex jinkoraġġixxu titjib fis-sigurtà u s-saħħa tal-ħaddiema fuq ix-xogħol (ĠU Edizzjoni Speċjali bil-Malti, Kapitolu 5, Vol. 1, p. 349)